Fil-kurituri tal-Parlament Ewropew u fost l-Ewroparlamentari barranin hemm sentiment pożittiv dwar l-andament tax-xogħol f'Malta u anke dwar il-Budgets li ppreżenta Gvern Laburista fl-aħħar snin, fosthom dak għas-sena d-dieħla. Dan jixhdu kumment li ta lil dan l-istazzjon Marc Angel, Membru tal-Parlament Ewropew, eks membru fil-Kamra tad-Deputati tal-Lussemburgu u membru fil-Kumitat Ewropew għax-Xogħol. Huwa nnota l-miżuri soċjali li ġew imħabbra, fosthom żieda fil-pensjonijiet u l-estensjoni taċ-Childcare b'xejn. Angel, li huwa wkoll attivist b'saħħtu fejn jidħlu d-drittijiet għall-persuni LGBTIQ+, qal li kull fejn imur dejjem juża lil Malta bħala eżempju ta' mudell għal pajjiżi oħra f'dan il-qasam. Marc Angel żied jgħid kif Malta qed tkun ta' eżempju għal pajjiżi oħra anki fejn tidħol l-ugwaljanza u l-qasam soċjali. Budget gvern malti Marc Angle Parlament Ewropew